Haploidentical Blood o Marrow Transplant (BMT) Makakatulong sa iyo na magkaroon ng mas maraming kaalaman tungkol sa mga opsyon mo sa paggamot para makagawa ka ng mga may-kabatirang medikal na desisyon tungkol sa iyong pangangalagang pangkalusugan. Para sa ilang pasyente, ang transplant ng dugo o marrow ng buto (BMT) mula sa isang haploidentical (kalahating tumutugma) donor ay maaaring isang opsyon. SINASABI SA IYO NG FACT SHEET NA ITO ANG: Dahil mas bago ang haploidentical transplant, hindi lahat ng transplant center ay may karanasan sa larangang ito. Ibig sabihin, hindi lahat ng ospital ay nag-aalok ng ganitong opsyon. ANO ANG PROSESO NG DONASYON? Ang proseso ng donasyon ay katulad ng ganap na nagtutugma at haploidentical na mga donor. Ang haploidentical na donor ay maaaring mag- donate ng alinman sa mga peripheral blood stem cell (PBSC) o bone marrow. Ano ang haploidentical transplant Tungkol sa proseso ng donasyon Mga panganib at benepisyo ng haploidentical transplant Mga itatanong sa iyong kompanya ng insurance sa kalusugan at sa iyong doktor ANO ANG HAPLOIDENTICAL TRANSPLANT? Ang haploidentical transplant ay isang uri ng allogeneic transplant. Ang ibig sabihin ng haploidentical ay kalahating tumutugma ang donor at kamag-anak ng pasyente. Gumagamit ang allogeneic transplant ng malulusog na selyulang bumubuo ng dugo mula sa isang donor upang palitan ang mga hindi malulusog na selyula. Sinusubukan ng mga doktor na maghanap ng donor na may mga selyulang malapit na tumutugma sa mga selyula mo. Upang gawin ito, tinitingnan nila ang mga human leukocyte antigen (HLA) marker. Ang mga ito ay nasa karamihan ng mga selyula sa katawan. Ang haploidentical transplant ay kapag ang donor ay tumutugma nang eksakto sa kalahati ng iyong HLA. Ang haploidentical, o kalahating tumutugmang donor ay maaaring isang opsyon kung hindi makahanap ang iyong doktor ng malapit na katugmang donor o cord blood unit. Pinipili ng doktor ng transplant ang uri ng donasyon batay sa kung alin ang pinakamabuti para sa transplant recipient. Donasyon ng PBSC: Kinokolekta ang mga selyula na bumubuo ng dugo mula sa daloy ng dugo. Ang prosesong ito ay tinatawag na apheresis. Bago ang apheresis, tumatanggap ang donor ng mga iniksyon upang pataasin ang bilang ng mga selyulang bumubuo ng dugo na nasa daloy ng dugo. Habang ginagawa ang apheresis, inilalagay ang isang karayom sa bawat braso ng donor. Tatanggalin ang dugo mula sa isang ugat sa isang braso, ipinadadaan sa isang makina, at ibinabalik sa donor sa pamamagitan ng ugat sa kabilang braso. Inilalabas ng makina ang mga selyulang bumubuo ng dugo na ido- donate sa pasyente. Donasyon ng marrow: Kinokolekta ang mga selyulang bumubuo ng dugo mula sa buto ng pelvis, o balakang. Ang donasyon ng marrow ay isang pamamaraang operasyon. Gumagamit ang doktor ng espesyal na karayom upang magtanggal ng mga selyulang bumubuo ng dugo mula sa marrow. Tumatanggap ang donor ng anestisya upang maging komportable siya habang ginagawa ang pamamaraan. Ang mga magulang at mga anak ay palaging kalahating katugma ng isa't isa. Ang mga magkakapatid ay may 50% (1 sa 2) tsansa na maging kalahating katugma sa isa't isa. Napakababa ng posibilidad na ang iba pang mga miyembro ng pamilya (gaya ng mga pinsan, tiya o tiyo) ay magiging kalahating katugma. NP21351 AUG 2018 Haploidentical Blood or Marrow (BMT) Transplant
ANO ANG MGA PANGANIB AT BENEPISYO NG HAPLOIDENTICAL TRANSPLANT? Mga Benepisyo Karamihan ng pasyente ay magkakaroon ng nakahandang donor. Ang mga kamag-anak na donor, kabilang ang mga haploidentical donor, ay karaniwang available na mag-donate nang mas maaga kaysa sa mga hindi kamag-anak na donor. Kung kailangan ang mas maraming selyulang bumubuo ng dugo, karaniwang mas available ang mga haploidentical donor na mag-donate sa pangalawa o pangatlong beses. Mga Panganib Mas kaunti ang nalalaman ng mga doktor tungkol sa mga resulta ng transplant (tulad ng pangmatagalang pagkakaligtas) kapag isang haploidentical donor ang ginamit. Mas matagal na panahon ang kailangan para magsimulang tumubo ang mga nai-donate na selyula (engraft) sa pasyente. Maaari nitong pataasin ang panganib ng impeksyon pagkatapos ng transplant. Karaniwan, may mas mataas na panganib ang mga pasyente sa ilang komplikasyon, gaya ng pagtanggi ng katawan sa graft, graft-versus-host diseases (GVHD), at relapse (bumabalik ang karamdaman). MGA ITATANONG SA IYONG KOMPANYA NG INSURANCE SA KALUSUGAN Magbabayad ba ang aking polisa sa insurance para sa: Allogeneic transplant mula sa isang haploidentical donor? Donasyon ng miyembro ng aking pamilya ng PBSC o marrow? NP21351 AUG 2018 MGA DAPAT ITANONG SA IYONG DOKTOR Bakit isinasaalang-alang ang haploidentical transplant para sa aking sakit? Mayroon ba akong iba pang mga donor na tumutugma sa akin? Ano ang mga panganib at benepisyo ng transplant mula sa isang haploidentical donor kumpara sa paggamit ng cord blood o isang hindi kamag-anak na donor? Paano pumipili ang mga doktor sa center na ito sa pagitan ng haploidentical donor at ng isang katugmang hindi kamag-anak na donor? Gaano karami ang karanasan ng transplant center na ito sa haploidentical transplant? Mayroon bang klinikal na pagsubok sa haploidentical transplant na maaari kong salihan? Aling miyembro ng pamilya ang aking magiging haploidentical donor? Ano ang kailangang gawin ng taong ito? MGA MADUDULUGAN PARA SA KARAGDAGANG KAALAMAN Ang Be The Match® ay may iba't ibang libreng madudulugan para tulungan ka pagkatapos ng transplant. Upang makita ang buong listahan, bisitahin ang BeTheMatch.org/request. Narito ang ilan sa maaaring makatulong sa iyo: BOOKLET: Allogeneic na Transplant MGA VIDEO: Mga Pangunahing Kaalaman Tungkol sa Transplant ng Dugo at Marrow Haploidentical Blood or Marrow (BMT) Transplant